gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8300, del 22-05-2018 (2018/4939)

Convocatòria d'ajudes per a impulsar els treballs de fi de màster en el marc de la promoció del objectius de desenvolupament sostenible de l'agenda 2030 de les Nacions Unides 2018.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   8300

Data del DOGV
:   22-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4939


Data del document
:   16-04-2018

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Convocatòria d'ajudes per a impulsar els treballs de fi de màster en el marc de la promoció del objectius de desenvolupament sostenible de l'agenda 2030 de les Nacions Unides 2018. [2018/4939]  
BDNS (identif.): 399117.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions  
 http://www.pap.minhap.gob.es/bdnstrans  
  
Primer. Beneficiaris  
Els alumnes i alumnes interessats hauran de complir els requisits següents:  
1. Que les tasques associades al TFM que realitzen aborden algun dels objectius de desenvolupament sostenible, en el marc de la cooperació internacional al desenvolupament.  
2. Ser estudiant i estar matriculat o matriculada per a defensar el TFM fins al 31 d'octubre de 2018 en màsters oficials de la UMH.  
  
Segon. Objecte  
Concedir ajudes per a impulsar la realització de postgraus dirigides a estudiants de màsters oficials de la UMH, que estiguen realitzant el seu treball de fi de màster en el marc dels objectius de desenvolupament sostenible i la cooperació internacional.  
  
Tercer. Bases reguladores  
Accessibles en:   
http://registro.umh.es/files/2018/04/RE\_2018\_001\_5543.pdf  
  
Quart. Quantia  
S'efectuarà una assignació en un únic pagament d'una quantia màxima de 3.000 € que es realitzarà una vegada finalitzat, defensat i aprovat amb èxit el TFM i justificades les despeses al Servei de Relacions Internacionals, Cooperació al Desenvolupament i Voluntariat en el termini màxim de 10 dies hàbils comptadors des del dia després de la publicació de la nota del TFM. L'import total de les ajudes serà de 18.000 €.  
  
Cinqué. Termini de presentació de sol·licituds  
El termini de presentació de sol·licituds serà de 10 dies hàbils comptadors a partir de l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV).  
  
Sisé. Altres dades  
Aquestes ajudes són incompatibles amb qualsevol altra ajuda convocada per la UMH per a la participació en un programa d'intercanvi en el curs acadèmic 2017-2018.  
  
Elx, 16 d'abril de 2018.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8260, del 23-03-2018 (2018/2027)

Notificació de la sentència dictada en el judici verbal número 1185/2016.
-------------------------------------------------------------------------

### Dades del document

Número de DOGV
:   8260

Data del DOGV
:   23-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/2027


Organisme emissor
:   Jutjat de Primera Instància Número 3 de Llíria

Tipus de document
:   Edicte

Notificació de la sentència dictada en el judici verbal número 1185/2016. [2018/2027]  
Procediment: judici verbal número 1185/2016.  
Demandant: Laura Ballester Cuñat.  
Procurador: Pablo Vicente Ricart Andreu.  
Demandat: Eurogiras, SA, i Ana María Lacasa Cañero.  
  
María José Perosanz Sanchis, lletrada de l'Administració de justícia del Jutjat de Primera Instància i Instrucció número 3 de Llíria i el seu partit judicial, fa saber que, en aquest jutjat del meu càrrec, se seguixen actuacions del judici verbal número 1185/2016, a instàncies de Laura Ballester Cuñat, representada per Pablo Vicente Ricart Andreu, contra Eurogiras, SA, i Ana María Lacasa Cañero, en les quals s'ha dictat sentència la part dispositiva de la qual és literalment com segueix:  
  
«Estime la demanda interposada pel procurador Pablo Vicente Ricart Andreu, en nom i representació de Laura Ballester Cuñat, i condemne la demandada, entitat Eurogiras, SA, que pague, a la part actora, la quantitat de 539 euros, més els interessos legals a comptar de la data de la interpel·lació judicial, amb imposició de costes processals.  
  
  
Notifiqueu aquesta resolució a les parts i feu-los saber que aquesta és ferma.  
Porteu l'original al llibre de sentències.  
Així ho pronuncie, mane i firme Marta Marzal Escrivá, magistrada jutgessa del Jutjat de Primera Instància i Instrucció número 3 de Llíria.»  
  
I atés que els demandats, Eurogiras, SA, i Ana María Lacasa Cañero, es troben en parador desconegut, expedisc aquest edicte perquè els valga de notificació de forma deguda.  
  
Llíria, 26 de febrer de 2018.- La lletrada de l'Administració de justícia: María José Perosanz Sanchis.
Diari Oficial de la Generalitat Valenciana


Sumari del DOGV 8448, del 20-12-2018 (2018/11097)

RESOLUCIÓ de 13 de desembre de 2018, de la comissió de valoració del concurs de trasllats de metge o metgessa SAMU d'institucions sanitàries dependents de la Conselleria de Sanitat Universal i Salut Pública, per la qual fa pública la resolució provisional del concurs de trasllats convocat per la Resolució de 24 de novembre de 2017, del director general de Recursos Humans i Econòmics.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8448

Data del DOGV
:   20-12-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/11909


Data del document
:   13-12-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 13 de desembre de 2018, de la comissió de valoració del concurs de trasllats de metge o metgessa SAMU d'institucions sanitàries dependents de la Conselleria de Sanitat Universal i Salut Pública, per la qual fa pública la resolució provisional del concurs de trasllats convocat per la Resolució de 24 de novembre de 2017, del director general de Recursos Humans i Econòmics. [2018/11115]  
  
De conformitat amb la base sisena de la Resolució de 24 de novembre de 2017, del director general de Recursos Humans i Econòmics, per la qual convoca un concurs de trasllats de metge o metgessa SAMU d'institucions sanitàries dependents de la Conselleria de Sanitat Universal i Salut Pública (DOGV 8181, 30.11.2017), vistes les places sol·licitades pels concursants i segons l'ordre final aconseguit, es fa pública la resolució provisional del concurs de trasllats.  
  
S'exclou la participació en el concurs de trasllats de metge o metgessa SAMU de Concepción Picazos Vicente al no tindre la categoria que li hi permet participar. Concepción Picazos Vicente té una plaça de facultativa sanitària especialista opció medicina d'urgències en atenció primària del Servei Murcià de Salut, aquesta plaça és equivalent a metge o metgessa d'Urgències, i la plaça necessària per a participar en el concurs de trasllats de metge o metgessa SAMU d'institucions sanitàries dependents de la Conselleria de Sanitat Universal i Salut Pública és la que figura en el Reial decret 184/2015 de 13 de març com la de metge o metgessa d'emergències.  
Els aspirants disposaran d'un termini de 15 dies hàbils, comptador des de l'endemà de la publicació d'aquesta resolució, per a formular les reclamacions que estimen pertinents contra la resolució provisional.  
  
  
València, 13 de desembre de 2018.- La presidenta de la comissió de valoració: Rosa María Pérez Mencía.
Diari Oficial de la Generalitat Valenciana


Sumari del DOGV 8231, del 09-02-2018 (2018/796)

RESOLUCIÓ de 26 de gener de 2018, de la Universitat de València, per la qual es declaren concloses les proves selectives d'accés al grup A, subgrup A1, per promoció interna, sector d'administració especial, de l'escala tècnica superior d'investigació (perfil Difracció RX - pols i microcristalls).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8231

Data del DOGV
:   09-02-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/796


Data del document
:   26-01-2018

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 26 de gener de 2018, de la Universitat de València, per la qual es declaren concloses les proves selectives d'accés al grup A, subgrup A1, per promoció interna, sector d'administració especial, de l'escala tècnica superior d'investigació (perfil Difracció RX - pols i microcristalls). [2018/796]  
Mitjançant Resolució de 22 de març de 2017, de la Universitat de València, es van convocar proves selectives d'accés al grup A, subgrup A1, per promoció interna, sector d'administració especial, escala tècnica superior d'investigació (perfil Difracció RX - pols i microcristalls) d'aquesta universitat per a cobrir un lloc vacant.  
Atés que una de les dues persones aspirants no va superar la prova prèvia eliminatòria i l'altra persona aspirant a aquestes proves selectives no es va presentar al primer exercici, convocat mitjançant la publicació de la Resolució de 14 de desembre de 2017, de la llista definitiva, aquest Rectorat resol:  
  
Declarar desertes les proves selectives esmentades.  
  
Contra aquesta resolució, que exhaureix la via administrativa, es pot interposar potestativament un recurs de reposició davant del mateix òrgan que dicta la resolució, en el termini d'un mes comptador a partir de l'endemà de la notificació o publicació, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana, en el termini de dos mesos comptadors a partir de l'endemà de la publicació.  
  
València, 26 de gener de 2018.- El rector, p. d. (DOGV 17.01.2018), el gerent: Joan E. Oltra i Vidal.
Diari Oficial de la Generalitat Valenciana


Sumari del DOGV 8211, del 12-01-2018 (2018/197)

Informació pública de la versió preliminar del Pla general d'Almussafes, l'estudi ambiental i territorial estratègic i el pla d'ordenació detallada.
----------------------------------------------------------------------------------------------------------------------------------------------------

### Dades del document

Número de DOGV
:   8211

Data del DOGV
:   12-01-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/197


Data del document
:   05-01-2018

Organisme emissor
:   Ajuntament d'Almussafes

Tipus de document
:   Anunci

Descriptors 

:   * Almussafes
    * pla d'urbanisme
    * administració local

Informació pública de la versió preliminar del Pla general d'Almussafes, l'estudi ambiental i territorial estratègic i el pla d'ordenació detallada. [2018/197]  
El Ple de l'Ajuntament d'Almussafes, en sessió extraordinària celebrada el dia 21 de desembre de 2017, va adoptar l'acord de sotmetre la versió preliminar del Pla general incloent el seu estudi ambiental i territorial estratègic, el pla d'ordenació detallada i la resta de documents exigibles per la normativa sectorial, a participació pública i consultes amb les administracions públiques afectades i amb les persones interessades, durant el termini de 45 dies hàbils a comptar des de l'endemà de la publicació d'este anunci en el Diari Oficial de la Generalitat Valenciana, segons disposa l'article 53 de la LOTUP.  
Durant el dit termini qualsevol interessat podrà consultar el contingut de l'expedient en les dependències municipals (Departament d'Urbanisme), en la següent adreça electrònica http.//www.almussafes.es/és/page/urbanisme2.  
  
Almussafes, 5 de gener de 2018.- L'alcalde: Antonio González Rodríguez.
Diari Oficial de la Generalitat Valenciana


Sumari del DOGV 8210, del 11-01-2018 (2018/175)

CORRECCIÓ d'errades de la Resolució de 22 de desembre de 2017, de la Universitat d'Alacant, per la qual es convoquen a concurs places de personal docent i investigador en règim de contractació laboral per a curs 2017-2018.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8210

Data del DOGV
:   11-01-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/175


Data del document
:   09-01-2018

Organisme emissor
:   Universitat d'Alacant

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 22 de desembre de 2017, de la Universitat d'Alacant, per la qual es convoquen a concurs places de personal docent i investigador en règim de contractació laboral per a curs 2017-2018. [2018/175]  
En l'annex I de la resolució esmentada (DOGV 8207, 08.01.2018), en el detall de la plaça de professor associat LOU núm. DC01795,  
  
On diu:  
«Duració: fins al final del curs acadèmic»;  
Ha de dir:  
«Duració: fins al final del curs acadèmic, condicionada a la duració de la suspensió de contracte de l'ocupant de laf plaça»  
  
Alacant, 9 de gener de 2018.- El rector, p. d. (R 19.05.2016), el vicerector d'Ordenació Acadèmica i Professorat: José Penadés Martínez.
Diari Oficial de la Generalitat Valenciana


Sumari del DOGV 8205, del 04-01-2018 (2017/11350)

Informe ambiental i territorial estratègic de la modificació puntual de l'article 245.3.a de les normes urbanístiques del Pla general municipal d'ordenació urbana de Vila-real.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8205

Data del DOGV
:   04-01-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/11962


Data del document
:   29-11-2017

Organisme emissor
:   Ajuntament de Vila-real

Tipus de document
:   Anunci

Descriptors 

:   * Vila-real
    * pla d'urbanisme
    * administració local

Informe ambiental i territorial estratègic de la modificació puntual de l'article 245.3.a de les normes urbanístiques del Pla general municipal d'ordenació urbana de Vila-real. [2017/11030]  
D'acord amb el que preveu l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, es fa públic que la Junta de Govern Local, en sessió del dia 27 de novembre de 2017, va adoptar per unanimitat l'acord que, en la seua part dispositiva, té el tenor literal següent:  
  
  
«Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla general municipal d'ordenació urbana de Vila-real, que té com a objecte modificar l'article 245.3.a de les normes urbanístiques del Pla general, ja que es considera que no produeix efectes significatius en el medi ambient.  
Segon. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establits en l'article 51.7 de la LOTUP.  
Tercer. Aquesta resolució d'informe ambiental i territorial estratègic pel procediment simplificat no és susceptible de cap recurs, atés que es considera un acte de tràmit, sense perjudici dels recursos que, si escau, s'interposen per la via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que es consideren convenients en dret.»  
  
Vila-real, 29 de novembre de 2017.- L'alcalde: José Benlloch Fernández.
Diari Oficial de la Generalitat Valenciana


Sumari del DOGV 8289, del 08-05-2018 (2018/4254)

Informació pública del Projecte d'ordre de la Conselleria de Sanitat Universal i Salut Pública per la qual s'estableixen les bases reguladores de subvencions destinades al tractament de lluita contra el mosquit tigre en els municipis de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8289

Data del DOGV
:   08-05-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/4254


Data del document
:   20-04-2018

Organisme emissor
:   Conselleria de Sanitat Universal i Salut Pública

Tipus de document
:   Anunci

Descriptors 

:   * Conselleria de Sanitat Universal i Salut Pública
    * cooperació administrativa

Informació pública del Projecte d'ordre de la Conselleria de Sanitat Universal i Salut Pública per la qual s'estableixen les bases reguladores de subvencions destinades al tractament de lluita contra el mosquit tigre en els municipis de la Comunitat Valenciana. [2018/4254]  
A fi de donar publicitat al Projecte d'ordre de la Conselleria de Sanitat Universal i Salut Pública per la qual s'estableixen les bases reguladores de subvencions destinades al tractament de lluita contra el mosquit tigre en els municipis de la Comunitat Valenciana, s'obri un període d'informació pública durant un termini de 7 dies, comptats a partir de l'endemà a la publicació del present anunci en el Diari Oficial de la Generalitat Valenciana, pel fet de ser aquest un procediment declarat d'urgència, de conformitat amb el que estableix l'article 43.1c de la Llei 5/1983, de 30 de desembre, del Consell, i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius de la Generalitat.  
  
El text del projecte pot consultar-se en la pàgina web de la Conselleria de Sanitat Universal i Salut Pública www.san.gva.es, en la secció de novetats, així com en la Direcció General de Salut Pública de la Conselleria de Sanitat Universal i Salut Pública, sítia en l'avinguda Catalunya, 21, València 46466, en horari de matí de 09.00 a 14.00 hores, de dilluns a divendres.  
Les al·legacions, suggeriments o observacions efectuats per les persones o entitats que es consideren interessades han de dirigir-se per escrit a la Direcció General de Salut Pública.  
  
València, 20 d'abril de 2018.- La directora general de Salut Pública: Ana María García García.
Diari Oficial de la Generalitat Valenciana


Sumari del DOGV 8290, del 09-05-2018 (2018/3908)

Informació pública de la modificació del Projecte de reparcel·lació de la UE Carlos Soler, hui carrer Jiménez Vargas.
---------------------------------------------------------------------------------------------------------------------

### Dades del document

Número de DOGV
:   8290

Data del DOGV
:   09-05-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/3908


Data del document
:   13-04-2018

Organisme emissor
:   Ajuntament de Mutxamel

Tipus de document
:   Anunci

Descriptors 

:   * Mutxamel
    * administració local
    * pla d'urbanisme

Informació pública de la modificació del Projecte de reparcel·lació de la UE Carlos Soler, hui carrer Jiménez Vargas. [2018/3908]  
La Junta de Govern Local, en sessió celebrada el 9 d'abril de 2018, va acordar l'exposició pública de la modificació del Projecte de reparcel·lació de la UE Carlos Soler hui carrer Jiménez Vargas, confeccionat per l'empresa Emsuvim, SLU, que modifica l'anul·lat en Sentència ferma número 929/2009, dictada en data 9 de juny de 2011, pel Jutjat Contenciós Administratiu número 2 d'Alacant, per a la UE Carlos Soler, inserint un edicte en el Diari Oficial de la Generalitat Valenciana i notificant a tots els propietaris i afectats perquè puguen formular les observacions i reclamacions que estimen convenients, per un termini d'un mes, amb l'avís que es tracta d'un acte de tràmit.  
  
  
Mutxamel, 13 d'abril de 2018.- El regidor delegat de l'ATAC: José A. Bermejo Castelló.